|  |
| --- |
| 20. SJEDNICA GRADSKOG VIJEĆA GRADA POŽEGETOČKA 6. DNEVNOG REDAPRIJEDLOG ODLUKEo davanju na upravljanje Odmarališta u Baškoj Trgovačkom društvu AURETIS POŽEGA d.o.o. agenciji za umjetnost, rekreaciju, edukaciju, turizam i sportPREDLAGATELJ: Gradonačelnik Grada PožegeIZVJESTITELJ: Gradonačelnik Grada Požege i/ili pročelnica Upravnog odjela za imovinsko-pravne poslove Svibanj 2023. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/23-03/16

URBROJ: 2177-1-02/01-23-1

Požega, 17. svibnja 2023.

GRADSKOM VIJEĆU GRADA POŽEGE

PREDMET: Prijedlog Odluke o davanju na upravljanje Odmarališta u Baškoj Trgovačkom društvu AURETIS POŽEGA d.o.o. agenciji za umjetnost, rekreaciju, edukaciju, turizam isport

- dostavlja se

Na osnovu članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege broj: 9/13., 19/13., 5/14., 19/14., 7/18. - pročišćeni tekst, 2/20. 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o davanju na upravljanje Odmarališta u Baškoj Trgovačkom društvu AURETIS POŽEGA d.o.o. agenciji za umjetnost, rekreaciju, edukaciju, turizam i sport.

Pravna osnova za ovaj Prijedlog Odluke je u članku 35. stavku 1. točki 2. i članku 48. stavku 3. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), te članku 39. stavku 1. podstavku 8. Statuta Grada Požege (Službene novine Grada Požege, broj: 2/21. i 11/22.).

GRADONAČELNIK

dr.sc. Željko Glavić, v.r.

U PRIVITKU:

1. Zaključak Gradonačelnika Grada Požege
2. Prijedlog Odluke o davanju na upravljanje Odmarališta u Baškoj Trgovačkom društvu AURETIS POŽEGA d.o.o. agenciji za umjetnost, rekreaciju, edukaciju, turizam i sport
3. Zemljišno-knjižni izvadak



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/23-03/16

URBROJ: 2177-1-02/01-23-2

Požega, 17. svibnja 2023.

Na temelju članka 44. stavka 1. i članka 48. stavka 1. točke 1. Zakona o Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 17. svibnja 2023. godine, donosi sljedeći

Z A K L J U Č A K

I.

Utvrđuje se prijedlog Odluke o davanju na upravljanje Odmarališta u Baškoj Trgovačkom društvu AURETIS POŽEGA d.o.o. agenciji za umjetnost, rekreaciju, edukaciju, turizam i sport kao u predloženom tekstu.

II.

Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 024-02/23-03/16

URBROJ: 2177-1-02/01-23-3

Požega, \_\_. svibnja 2023.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 39. stavka 1. podstavka 3. i 8. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na svojoj 20. sjednici, održanoj dana \_\_. svibnja 2023. godine, donosi

O D L U K U

o davanju na upravljanje Odmarališta u Baškoj Trgovačkom društvu AURETIS POŽEGA d.o.o. agenciji za umjetnost, rekreaciju, edukaciju, turizam i sport

I.

Trgovačkom društvu AURETIS POŽEGA d.o.o. agenciji za umjetnost, rekreaciju, edukaciju, turizam i sport, s registriranim sjedištem na adresi Trg Svetog Trojstva 1, 34000 Požega (u nastavku teksta: društvo AURETIS POŽEGA d.o.o.), daje se na upravljanje Dječje odmaralište u Baškoj, nekretnine u vlasništvu Grada Požege.

Nekretnina iz stavka 1. ove točke nalazi se u Baškoj, na otoku Krku na adresi Emila Geistlicha 44, a u zemljišne knjige je upisna kao k.č.br. 3302, k.o. Baška-Nova, zk.ul.br. 2917.

II.

Nekretnina opisna u točki I. ove Odluke daje se na upravljanje društvu AURETIS POŽEGA d.o.o. bez naknade i na neodređeno vrijeme, a nekretninom društvo AURETIS POŽEGA d.o.o. upravlja i istu može koristiti samo za potrebe svojih djelatnosti za koje je registrirano pri upisu u Sudski registar Trgovačkog suda u Osijeku, Stalna služba u Slavonskom Brodu.

III.

Na temelju ove Odluke između Grada Požege i društva AURETIS POŽEGA d.o.o. zaključit će se Ugovor o upravljanju nekretninom kojim će se urediti međusobna prava i obveze, a Gradonačelnik Grada Požege se ovlašćuje za potpis predmetnog ugovora.

IV.

Ova Odluka stupa na snagu danom donošenja, a objaviti će se u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Prijedlog Odluke o davanju na upravljanje Odmarališta u Baškoj Trgovačkom društvu AURETIS POŽEGA d.o.o. agenciji za umjetnost, rekreaciju, edukaciju, turizam i sport

I. PRAVNA OSNOVA

Pravna osnova za ovaj Prijedlog Odluke je:

1) u odredbi članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), kojim su propisane ovlasti predstavničkog tijela, te članka 48. stavka 2. i 3. istog Zakona.

2) u odredbi članka 35. stavka 2. i članka 391. Zakona o vlasništvu i drugim stvarnim pravima (Narodne novine, broj: 91/96.,68/98., 137/99., 22/00., 73/00., 129/00., 114/01., 79/06., 141/06., 38/09., 153/09., 143/12., 152/14., 81/15.- pročišćeni tekst i 94/17.- ispravak).

4) članka 39. stavka 1. podstavka 8. Statuta Grada Požege (Službene novine Grada Požege, broj: 2/21. i 11/22.).

II. RAZLOG ZA DONOŠENJE ODLUKE

Gradsko vijeće Grada Požege, na 19. sjednici, dana 12. travnja 2023. godine usvojilo je Odluku o osnivanju Trgovačkog društva AURETIS POŽEGA d.o.o. agencije za umjetnost, rekreaciju, edukaciju, turizam i sport (u nastavku teksta: društvo).

Navedeno društvo osnovano je sukladno članku 387. stavku 2. Zakona o trgovačkim društvima (Narodne novine, broj: 111/93., 34/99., 121/99., 52/00., 118/03., 107/07., 146/08., 137/09.,.125/11., 152/11., 111/12., 68/13., 110/15., 40/19., 34/22., 114/22. i 18/23.) kao turistička agencije za umjetnost, rekreaciju, edukaciju, turizam i sport.

Nekretnina koja se društvu daje na upravljanje predloženom Odlukom nalazi se u Baškoj, na otoku Krku, na adresi Emila Geistlicha 44, a u zemljišne knjige upisna je kao k.č.br. 3302, k.o. Baška-Nova, zk.ul.br. 2917.

Predmetna nekretnina u naravi predstavlja Dječje odmaralište u Baškoj i vlasništvo je Grada Požege koji je investitor radova na rekonstrukciji i obnovi zgrade odmarališta (radovi su tijeku).

Društvo je osnovano za potrebe upravljanja odmaralištem odnosno njegovim korištenjem.

U odmaralištu u Baškoj, Grad Požega planira organizirati ljetovanje školske djece sa područja grada Požege i to počevši od ove godine, a u svrhu te realizacije između Grada Požege i društva sklopit će se Ugovor o upravljanju kojim će stranke urediti svoja međusobna prava i obveze.

Slijedom navedenog, predloženom Odlukom, Grad Požega daje na upravljanje Dječje odmaralište u Baškoj navedenom društvu kako se to navodi u prijedlogu priložene Odluke.